text: To biler stjålet fra beredskabet 
  30 november 2010 kl. 16.03
  Beredskabsstyrelsen har mistet to af deres varevogne. De er stjålet fra kasernen i Haderslev.
  Ukendte gerningsmænd har stjålet to ladvogn fra Beredskabsstyrelsen i Haderslev.
  Tyveriet af de to høj-orange varevogne blev opdaget mandag morgen, oplyser Syd- og Sønderjyllands Politi. Begge køretøjer er udstyret med blå blink.
  Det er kun få dage siden, at en brandbil blev stjålet fra brandstationen i Allerød. Den blev dog fundet kort tid efter i Istedgade i København, hvor to mænd kørte rundt i den.
  